open-index/open-wikipedia-markdown huggingface dataset:
Михаил Плетњов

алт=Михаил Василиевич Плетњов е руски пијанист, композитор и диригент|мини|Михаил Василиевич  Плетњов е руски пијанист, композитор и диригент
**Михаил Василевич Плетњов** (рус. *Михаил Васильевич Плетнёв*; р. 14 април 1957 во Архангелск) — руски пијанист, диригент и композитор.

Роден е во мошне музикално семејство; татко му свирел и предавал армоника, а мајка му пијанo. Се запишал на Централното музичко училиште на возраст од 13 години, а во 1974 влегол во Московскиот конзерваториум, во класата на славните пијанисти и учители Јакоб Флир и Лав Власе. На 21 годишна возраст го добил Златниот медал на VI Меѓународен натпревар „П.И. Чајковски“ во 1978, со што се здобил со меѓународно признание и привлекол големо внимание ширум светот. Предавал на Московскиот конзерваториум и транскрибирал и изведувал транскрипции на симфониски и балетски дела од Чајковски.

Плетњов има договор како ексклузивен пијанист за „Дојче Грамофон“.

## Награди и признанија
* **[[Греми за најдобра изведба на камерна музика]]**:
* Марта Аргерич и Михаил Плетњов за *[[Сергеј Прокофиев|Прокофиев]] (аранж. Плетњов): Свита Пепелашка за две пијана/[[Морис Равел|Равел]]: Мојата мајка гуска* (2005)

## Наводи

## Надворешни врски

* Неофоцијален портал на Михаил Плетњов  

Категорија:Руски пијанисти
Категорија:Руски композитори
Категорија:Добитници на Греми
Категорија:Луѓе од Архангелск
Категорија:Родени во 1957 година
Категорија:Добитници на Државната награда на Руската Федерација
Категорија:Носители на Орденот за заслуги пред татковината од II степен
Категорија:Носители на Орденот за заслуги пред татковината од III степен
Категорија:Носители на Орденот за заслуги пред татковината од IV степен
Категорија:Добитници на наградата на Ленинскиот комсомол
Категорија:Народни уметници на Руската СФСР
Категорија:Живи луѓе
Земјата на страсти

**Земјата на Страсти** () е американска / колумбиска теленовела снимана во Мајами, во 2006 година. Серијата имаше огромен успех во САД како и во целиот свет. Во главната улога се појавува Габриела Спаниќ, кај нас позната по улогите во теленовелата Злобница.

## Улоги

## Земјата на Страсти на Балканот
Србија: Пинк Телевизија  Босна и Херцеговина: НТВ Хајат  Хрватска: НоваТВ  Бугарија: бТВ  Црна Гора: Пинк М Македонија: Сител Телевизија

## Надворешни врски
* Официјална Веб Страна 

Категорија:Колумбиски телевизиски серии
Категорија:Теленовели
Категорија:Телемундо
Двете лица на Ана

**Двете Лица на Ана** е романтична американска / мексиканска теленовела. Серијата е снимена во Мајами, во текот на 2006 / 2007 година, со 120 епизоди. Серијата имаше површен успех во Мексико, иако тој успех не се повтори многу низ целиот свет. Оваа теленовела е ко-продукција на мексиканската тв куќа Телевиса и американската Фоновидео.

## Синопсис
[мини|300п|лево|[Маурицио Аспе во улогата на злобниот Игнасио]]
Во средината на приканата е веселата и безгрижната Ана Ескудеро. Нејзиниот најголем животен сон е да стане позната глумица. Попладне го поминува времето грижејќи се за богатата вдовица Грациела Салгадо, чии нејзините две внуки и прават големи проблеми. Грациела ја осигурува Ана на аудиција за престижната глумска школа, каде она уште првиот ден го запознава Густаво Галван. Еден кобен ден братот на Ана, Фабијан, на улица го удира автомобил со кој управува Игнасио, разгалениот и неодговорниот син на милионерот Умберто Бустаманте. Од страв од затвор Игнасио подметнува пожар во куќата на Ана во која загинува Марсија, девојката на Фабијан. Плашејќи се за животот на Ана, Грациела ја испраќа во Њујорк, а несреќната Марија ја закопува под името на Ана. Неколку години подоцна, Ана се враќа во Мајами. 
Како би се одмаздила за смртта на нејзините најблиски, Ана во тајност го презема новиот идентитет и станува ладната и пресметливата Марсија Лазкано, елегантна жена која одлучува да го уништи семејството Бустаманте. Со времето успева да го заведе таткото и синот и да ги скара, но не знае дека злобната Ирене го следи секој нејзин чекот и се обидува да ја одвои од Густаво. Многу брзо Ана ќе сфати дека желбата за одмазда може да стои и искрена љубов, а на виделина полека излегува таа неочекуваната вистина - Густаво Галван е уметничкото име на Рафаел Бустаманте, третиот син на милионерот Умберто...

## Улоги

## Двете Лица на Ана на Балканот
Хрватска:ХРТ  Словенија: ПОП ТВ  Бугарија: Диема Фемили

## Надворешни врски
* Официјално мрежно место 
* Сериалс.ру 

Категорија:Мексикански телевизиски серии
Категорија:Теленовели
Хронограф

[thumb|right|230px|Руски часовник [Пољот „Авиатор“ со хронографски механизам P3133]]
**Хронограф** е времемерач или часовник со времемерни и штоперски функции. Почнале да се изработуваат во раниот XVIII век, но не уживале популарност сѐ до 1820-тите.

## Видови
Постојат неколку видови на хронографи.
 
* **Аналогни хронографи** и времемерната и штоперската функција е прикажана со показалки. Обично централната показалка е штоперица, додека помалите стрелки може да бидат секунди, минути или часови на штоперицата и (на некои кварцни хронографи) десеттинки или стотинки секунди.
* **Дигитални хронографи** имаат дигитален приказник за обете функции, или со посебни екранчиња или со менување на приказот на едно исто екранче.
* **Аналогно-дигитални хронографи** имаат стандарден аналоген часовник со трајни секунди во центарот и посебен дигитален дисплеј кој обично функционира независно од аналогниот дел. Повлекување на копчето го ресетира часовникот на нула, па продолжува да работи додека се држи копчето за ресетирање додека работи штоперицата. За разлика од ова највеќето механички хронографи ресетираат на нула само ако се запре штоперицата.

## Наводи

## Надворешни врски

Категорија:Часовници
Категорија:Хорологија
Категорија:Зборови што ги нема во ТРМЈ
Категорија:Мерни инструменти
Категорија:Грцизми
Бејли Скот

**Меккеј Хју Бејли Скот** (англиски: *Mackay Hugh Baillie Scott*) (23 октомври, 1865, Рамсгејт - 10 февруари, 1945, Брајтон) бил британски архитект и уметник.

Роден е во Бирдс Хил, Ст. Питерс во близината на Рамсгејт, Кент, како најстар од 14 деца.

Најпрво студирал на Земјоделскиот колеџ во Сајренстер, Глостершир, но решил да не ја следи семејната традиција на одгледување на овци, туку да студира архитектура. Студирал во Бат, но неговиот развој како архитект бил под најголемо влијание од 12 годишниот престој на островот Ман. Првите четири години од овој период живеел на Александар Терас, Даглас. Во 1893 тој и неговата фамилија се преселиле во Ред Хаус, Викторија Роуд, Даглас, куќа која сам ја проектирал.

На почетокот на кариерата Бејли Скот работел со Фред Саундерс, со кој студирал во Уметничката школа на Островот Ман, која исто така се наоѓа во Даглас. Во мај 1891, Бејли Скот станал учител по уметност со сертификат. Во уметничката школа се спријателил со Арчибалд Нокс. Бејли Скот подоцна го напуштил Саундерс и основал сопствен бизнис, исто така во Даглас.

Се придружил на движењето Уметност и вештина, заедно со Вилијам Морис и Џон Раскин; но сепак развил сопствен стил, кој се движел во насока на поедноставна форма на архитектура. Бејли Скот бил познат по значителното време кое го посветувал на куќите, како во ентериерот така и во екстериерот. Проектирал околу 300 згради за време на неговиот живот.

Починал во болницата Елм Гроув во Брајтон. На неговата надгробна плоча пишува: "Највеќе ја сакаше природата, а по неа уметноста" (*Nature he loved and next to nature art*).
## Наводи

Категорија:Архитекти
Категорија:Родени во 1865 година
Категорија:Починати во 1945 година
Љубовни рани

**Љубовни Рани** е романтична мексиканска теленовела. Серијата е снимена во текот на 2006 година, со 130 епизоди. Оваа теленовела е преработка на мегапопуларната теленовела Валерија и Масксимилиано, која својата премиера во Мексико, ја почувствува во 80-те. Серијата кај нас се емитувала на Сител-телевизија.

## Синопсис
Миранда Сан Лоренте е модерна продуховена млада жена која се чини има се: убавина, богатство и љубов. Нејзиниот татко милионерот Гонсало планира неговото богатство и работа да и го препушти на неа, бидејќи од трите ќерки таа најмногу го потсетува на него. Мислите на Миранда се насочени кон престојната свадба со Фабрисио, кој треба да се врати од странство, но не ни сонува дека тој не сака да ја земе за жена. Берта е тетката на Миранда која никако не може да ја излаже Миранда со нејзината љубезност. Фабрисио се враќа во градот со пријателот Алехандро кој верува дека Гонсало го убил неговиот татко и бара одмазда. Но, тој за првпат во животот ќе се вљуби во жена и тоа во Миранда. Таа исто така е привлечена од него и започнуваат врска на љубов и омраза.

## Улоги

## Љубовни Рани на Балканот
Македонија: Сител Телевизија  Словенија: ПОП ТВ  Бугарија: бТВ  Србија: Пинк Телевизија  Црна Гора: Пинк М  Босна и Херцеговина: Пинк БХ

## Надворешни врски
* Официјално мрежно место 
* Сериалс.ру 

Категорија:Теленовели
Категорија:Мексикански телевизиски серии
Ланика

**Ланика** (р. ~380 п.н.е.) била дадилка на Александар Македонски, сестра на Клит Црниот.
## Наводи

Категорија:Александар III Македонски
Категорија:Починати во непозната година
Полошко-кумановска епархија

thumb|400px|right|Територии на епархијата од нејзиното основање па до 2013

**Полошко-кумановската епархија** била епархија на МПЦ, која го зафаќа северозападниот дел од Република Македонија. Нејзин надлежен епархиски архијереј бил митрополитот Кирил од 1971 година, па сè до јуни 2013 година. 

По смртта на митрополитот Кирил, епархијата престанала да постои, со тоа што била поделена на две нови епархии: Тетовско-гостиварска и Кумановско-осоговска.
 
Епархијата се состоела од пет aрхиерејски намесништва, во кои има 218 цркви, 36 манастири, 54 параклиси и 194 места каде се поставени крстови, а на кои во годината по разни поводи се собираат голем број верници. 

* Тетовско архијерејско намесништво: 72 цркви, 10 манастири, 6 параклиси и еден крст. 
* Гостиварско архијерејско намесништво: 45 цркви, 6 манастири, 20 параклиси и 4 крстови. 
* Кумановско архијерејско намесништво: 60 цркви, 8 манастири, 12 параклиси и 120 крстови. 
* Кратовско архијерејско намесништво: 12 цркви, 3 манастири, 9 параклиси и 19 крстови. 
* Кривопаланечко архијерејско намесништво: 13 цркви, 1 манастир, 7 параклиси и 50 крстови.

## Најпознати манастири

* Манастир на свети великомаченик Георгиј, Старо Нагоричане 
* Манастир „Св. Јоаким Осоговски“ - Крива Паланка 
* Манастир „Св. Никола“ - Псача 
* Манастир „Св. Атанасиј“ - Лешок 
* Манастир „Пресвета Богородица“ - Матејче 

Епархијата обединувала околу 200.000 верници, православни христијани. Преку петте архијерејски намесници и преку црковните и манастирските настојателства, се координирале работите на црковно-духовен и финансиско-материјален план на целиот нејзин простор. Административно-организационата дејност се извршувала од страна на надлежниот епархиски архијереј г. Кирил и секретарот на истата, протоѓагонот Вичко Гочевски. 

Оваа епархија имала над 40 активни свештеници и неколку пензионери. 

Изградени 26 цркви, 11 манастири, 69 обновени и изградени објекти за крштевки и парастоси. Над поголем број цркви и манастири биле извршени сеопфатни санациони и реставраторски работи. 

Најголем проблем со кои оваа Епархија се соочувала се огромните пустошења и штети кои се направени во текот на 2001 година, кога се ограбени, осквернети и опожарени околу 30–тина цркви и неколку манастири, меѓу кои манастирот на Свети Атанасиј Велики во с. Лешок, кој бил миниран и до земја разрушен, како и манастирот на Пресвета Богородица во с. Матејче.

## Наводи

## Поврзано
* МПЦ
* Тетовско-гостиварска епархија
* Кумановско-осоговска епархија
Скопска епархија

**Скопската епархија** — една од 15-те епархии на Македонската православна црква. На чело на епархијата е архиепископот Охридски и Македонски г.г. Стефан.

Најпознати цркви и манастири 
* Манастир „Св. Георгиј“ - Криви Дол, Скопје 
* Манастир „Св. Никита“ - Горњани, Скопска Црна Гора 
* Манастир „Успение на Пресвета Богородица“ - Матка, Матка 
* Манастир „Св. Никола“ - Љубанци, Скопска Црна Гора
* Манастир „Св. Димитриј“ - Маркова Сушица 
* Манастир „Св. Илија“ - Чардак, Скопска Црна Гора 
* Манастир „Св. Спас“ - Скопје
* Црква „Св. Пантелејмон“ - Горно Нерези
* Манастирска црква Св Андреј, Матка 
* Манастирска црква Св. Никола, с. Шишево 
* Манастир „Св. Илија“, с. Бањани, Скопска Црна Гора 
* Црква Св. Спас, с. Кучевиште, Скопска Црна Гора

## Надворешни врски
* Портал на Скопската епархија 


Категорија:Епархии на МПЦ
Преспанско-пелагониска епархија

**Преспанско-пелагониска епархија** — една од 15-те епархии на Македонската православна црква. Формирана е со одлука на синодот во 1958 година и за нејзино седиште е избран градот Битола. При формирањето на МПЦ оваа епархија се нарекувала **Охридско-битолска епархија**. За архијереј бил избран епископот Климент, кој раководел до 1977 година . Во 1974 епархијата била преименувана во **Преспанско-битолска** и неа ја администрирале викарните епископи Методиј, Ангелариј и Горазд, а од 1979 митрополитот Гаврил. Во 1981 година на чело на Преспанско-битолската епархија бил поставен митрополитот Петар. Во 1994 година епархијата била преименувана во Преспанско-пелагониска со четири намесништва: Битолско, Прилепско, Ресенско и Крушевско-демирхисарско.
Епархијата има околу 300.000 верници, 600 цркви, манастири и капели, со 100 свештенослужители и 30 монаси и монахињи.

Епархијата ја поседува Митрополитската современа библиотека Св. Јован Богослов, чијшто вкупен книжен фонд се состои од над 10.000 книги. Таа, како издавачка куќа, досега има издадено најразлична богословска литература.
Во состав на Епархијата работи Хуманитарната Организација „Самарјанин“ која истовремено е иницијатор и исполнувач на идејата за проектот „Трето дете – зголемување на наталитетот“. Оваа хуманитарна организација, со благослов и под покровителство на надлежниот архијереј, организира голем број хуманитарни изложби, приредби, аукции, со цел прибирање помош за штитениците на епархијата. Нејзина исклучително значајна активност е и народната кујна.
## Митрополити

 
Викарни епископи

мини|десно|300п|Карта на епархиите во Македонија.

## Намесништва и парохии
Преспанско-пелагониската епархија има 4 архијерејски намесништва и 39 парохии.

;Битолско архијерејско намесништво
* Прва битолска парохија
* Втора битолска парохија
* Трета битолска парохија
* Четврта битолска парохија
* Петта битолска парохија
* Шеста битолска парохија
* Беранечка парохија
* Бистричка парохија
* Буковска парохија
* Добрушевско-дедебалска парохија
* Ивањевска парохија
* Краварско-бачка парохија
* Лисолајска парохија
* Могилска парохија
* Новачка парохија
* Старавинска парохија
* Шеснаесетта приградска парохија
* Седумнаесетта приградска парохија

;Прилепско архијерејско намесништво
* Прва прилепска парохија
* Втора прилепска парохија
* Обршанска парохија
* Варошка парохија
* Малокоњарска парохија
* Ропотовска парохија
* Тополчанска парохија
* Плетварско-беловодичка парохија
* Долненско-секиречка парохија
* Прилепско-витолишка парохија

;Ресенско архијерејско намесништво
* Прва ресенска парохија
* Втора ресенска парохија
* Трета ресенска парохија
* Јанковска парохија
* Подмочанско-љубојнска парохија

;Крушевско-демирхисарско намесништво
* Прва крушевска парохија
* Втора крушевска парохија
* Демирхисарска парохија
* Сопотничка парохија
* Слепчанска парохија
* Бучинска парохија

## Наводи

## Надворешни врски
*Официјално мрежно место
Брегалничка епархија

**Брегалничката епархија** — епархија на МПЦ - ОА која се протега на територијата на градовите: Штип, Радовиш, Кочани, Пробиштип, Свети Николе, Македонска Каменица, Делчево и Виница. Ја возглавува Неговото Вископреосвештенство митрополитот  г. Иларион.

Издавачката дејност во Епархијата е прилично развиена. Се јавуваат бројни црковно-канонски публикации. Брегалничката епархија го издава списанието „Троичник“, кој излегува од печат трипати годишно.

## Митрополити

## Административна поделба
мини|Разгледница од Манастир Свети Пантелејмон, Кочанско, од 1909 година
Брегалничката епархија е поделена на четири архијерејски намесништва, кои и тие се состојат од повеќе парохии:
*Штипско архијерејско намесништво со архијерејски намесник свештеник Николче Георгиев (сост. 2016 г.);
*Радовишко архијерејско намесништво со архијерејски намесник свештеник Иван Стојменов (сост. 2016 г.);
*Кочанско архијерејско намесништво со архијерејски намесник свештеник Атанас Пармачки (сост. 2016 г.);
*Делчевско архијерејско намесништво со архијерејски намесник свештеник Атанас Поповски (сост. 2016 г.);

Најпознати манастири и цркви:

* Соборен храм „Св. Никола“, Штип
* Црква „Св. Троица“ - Радовиш
* Лесновски манастир - Св. Архангел Михаил 
* Манастир Конче - Св. Стефан 
* Манастир Пирог - Успение на Пресвета Богородица 
* Црква Св. Јован Крстител, Штип 
* Црква Св. Спас, Штип 
* Црква Св. Архангел, Штип 
* Црква Св. Никола, с. Крупиште
* Црква „Св. Илија“, Радовиш
* Манастир Св. Пантелејмон, с. Брест, Радовиш

## Наводи

## Надворешни врски
* Официјално мрежно место
Црква „Св. Богородица“ - Тимјаник

**Црква „Св. Богородица“ - Тимјаник** — средишна парохиска црква на Тимјаничката парохија во селото Тимјаник, Неготинско. Му припаѓа на Кавадаречкото архијерејско намесништво од Повардарската епахија на Македонската православна црква.

Црквата е единствена во селото и е сместена на самиот центар, близу основното училиште.

## Историја

Црквата била изградена и осветена во 2005 година.

## Галерија


Податотека:Црква „Св. Богородица“ во село Тимјаник 3.JPG|Црквата погледната од портата
Податотека:Црква „Св. Богородица“ во село Тимјаник 6.JPG|Влезот на црквата
Податотека:Црква „Св. Богородица“ во село Тимјаник 5.JPG|Помошни простории околу црквата


## Поврзано
* Кавадаречко архијерејско намесништво
* Тимјаничка парохија
* Горни Дисан

## Надворешни врски

* Црква „Св. Богородица“ на страницата на Повардарската епархија

Тимјаник
Категорија:Македонската архитектура во 2005 година
Блаже Крстев

**Блаже Крстев** (, Бирино, Крушевско - , Журче, Демирхисарско), со псевдоним **Биринчето** — македонски револуционер, учесник во македонското револуционерно движење, член и војвода на Македонската револуционерна организација.

## Животопис
Крстев е роден во Бирино, Крушевско и се вклучил со ТМОРО како организатор и водач. Пред Илинденското востание формирал своја чета со четници од своето село. 
За време на Илинденското востание, на самиот ден 2 август 1903 година Биринчето заедно со здружените чети на Иван Наумов Алабакот ја нападнал и освоил Крушевската касарна.
По освојувањето на градот Крстев со својата чета се борел заедно со четите под раководство на Питу Гули во падините на Крушево и одбиле 6 турски напади кои завршиле со огромни губитоци за Турците.

По Илинденското востание, Крстев бил еден од малкуте што останале меѓу народот и правел подготовки за нова борба. Во крајот на 1904 година се вклучил во четата на неговиот соборец од востанието Иван Наумов Алабакот и заминале заедно во Велешко за да се борат против четите на Српскиот четнички покрет кои се појавиле таму веднаш по Илинденското востание.

Во 1905 година заедно со големата здружена чета на Ѓорѓи Сугарев и Иван Наумов Алабакот во Порече и Азот (Велешко) ја извршиле познатата акција против Српските четници. По разочарувањето од Младотурците, Крстев продолжил со борбата, формирајќи реонска чета.

Загинал на 31 мај 1911 година со турскиот аскер кај селото Журче, Демирхисарско .


Податотека:Blaze Krastev cheta.jpg|Четата на Блаже Крстев и Георги Ралев
Податотека:Blaze 2.jpg| Блаже Биринчето
Податотека:Blazhe Krastev Birincheto killed IMARO.JPG| Трупот на Блаже Биринчето


## Наводи

Категорија:Дејци на ВМОРО
Категорија:Македонски револуционери
Категорија:Македонски борци
Категорија:Македонски војводи
Категорија:Учесници во Илинденското востание
Двобој на страстите

**Двобој на Страстите** (шпански: **Duelo de Pasiones**), е една од продукциите на телевизиската куќа Телевиса. Серијата во Мексико започна со прикажување во средината на 2006 година.

## Синопсис
Срцето на богатиот земјоделец Алваро Монтељано е обземено од љубомора, откако го чита писмото за кое верува дека било пратено за неговата сопруга Соледад. Во писмото може да се поверува дека Соледад го мами со работникот Хосе и дека неговата ќерка Алина е негова. Без да ги слуша нејзините оправдувања дека е невина, Алваро ја заробува Соледад на плантажата за кафе и одлучува да ја почека Алина да дојде, па и неа да ја затвори. Не помислувајќи на болката која ја чека, Алина живее во среќна врска со Емилио Валтиера, морнар кој во Алина ја пронашол љубовта на неговиот живот. Полна со илузии Алина доаѓа на хациендата и го наоѓа својот татко кој е слеп од омраза и ја брка далеку од себе да живее во пештерата на старата гатачка Луба. Како би го спасила животот на нејзината мајка, Алина престанува да живее во омраза која и ја наметнал нејзиниот татко. Во оваа земја Алина станува Полски цвет. Емилио доаѓа кај Алина на посета, но Алваро му вели дека неговата сопруга и ќерка заминале во странство. Емилио се разочарува, уверен дека љубовта на која Алина се заколнувала била обична лага. После неколку години Емилио го сретнува Полскиот цвет, но не ја препознава неа. Иако го потсетува на Алина, гревот кој сè уште го чувствува го тера на грубост спрема девојката која толку го привлекува. Кога Алваро го уверува дека Алина умрела во несреќа, Емилио прифаќа да се ожени со Полскиот цвет. Меѓутоа, венчавката ја прекинува Алваро, кој не може да дозволи таа да биде среќна. Тој тешко го ранува Емилио, а во црквата доаѓа и Телма, која тврди дека носи дете од Емилио. Телма го присилува свештеникот да ја венча неа со Емилио. Но, Емилио преживува и Алина ќе мора да се бори за неговата љубов против сите интриги на Телма, но и лагите кои ја уништиле нејзината мајка, а татко и го претвориле во најголем непријател.

## Улоги

## Двобој на Страстите на Балканот
Хрватска: ХРТ
## Наводи

## Надворешни врски
* Официјално мрежно место 
* Сериалс.ру 

Категорија:Мексикански телевизиски серии
Категорија:Теленовели
Лебдење

[thumb|Коцкест [магнет како лебди над суперспроводен материјал (Мајснеров ефект)]]

**Лебдење** (или **левитација**, , *да се крене*) — процес во кој објект ѝ се спротивставува на гравитацијата, во стабилна позиција под дејство на надворешна сила без физички контакт.

Исто така е и популарен магионичарски трик, особено во случајот кога се работи за *кревање* на човечко тело без употреба на физички контакт. Илузијата најчесто се постигнува со специјален механички уред, игра на светлина или на некој друг начин.

## Физика
На земјата сѐ што е потребно за да лебди еден објект е сила што ќе дејствува во спротивен правец на гравитацијата со еднаква големина како онаа која ја предизвикува самиот објект. Ова се постигнува на неколку различни начини, на пример магнетни сили, електростатички (односно наелектризирани) предмети или аеродинамични објекти. Со употреба на магнетната лебдење може да се предизвика лебдење дури и на мали животни.

Научниците имаат разработено техника со која може да се направи да лебдат ултрамали објекти, најчесто со манипулација со таканаречената Казимирова сила, која во нормален случај ја овозможува компактноста на елементите по квантни правила. Ова, во пракса, моментално е возможно само на микро објекти.

Аеродинамичното лебдење често се забележува во воздушниот хокеј каде млазови воздух предизвикуваат движење на пакот по нагорна линија. Лебдењето може да биде предизвикано и со туркање на воздухот надолу на пример, кај хеликоптерот, авионот со вертикално полетување, како и кај лебдилката. Сфера може стабилно да лебди во воздушен проток без употреба на каков било контролен систем, во случај условите да се добри. Ваква играчка е произведена во текот на 1960-тите.

thumb|Ликовна претстава на магионичарски трик.<br />

## Наводи

## Поврзано
* Акустично лебдење
* Електростатичко лебдење
* Летечки светви
* Магионичарски трикови
** Балдучи метод
** Супермен метод
** Кралско лебдење
** Киклопско лебдење

## Надворешни врски
* Научете како да лебдите  

*
Категорија:Гравитација
Скриена вистина

**Скриена Вистина** е романтична мексиканска теленовела. Серијата е снимена во Мексико, во текот на 2006 година, со 120 епизоди. Серијата во времето на прикажување во Мексико имаше една од најдобрата гледаност.

## Синопсис
Првиот пар во приказната се Давид Хеновес и Габриела Гуилен, драга и интелегентна девојка, која работи како келнерка во ресторанот кој го води Давид. Другиот пар се Хуан Хосе, кој невин во затвор 11 години и Алехандра, богата архитектка во која Хуан се заљубуил на прв поглед и одлучува да се бори за нејзината љубов. Приказната започнува кога Габриела и нејзината сестра Хулиета се вработуваат во ресторанот на Давид на кој веднаш му се допаднува Габриела. Но, тој не е единствениот, бидејќи неговиот партнер Карлос исто така е инспириран од нејзината убавина, па стануваат двајца соперници. Иако Габриела е заљубена во Давид, таа почнува да се сомнева во неговата искреност. Особено помеѓу нив двајцата пораснува тензијата кога Габриела го запознава Леонардо, полицаец кој станува нејзин заштитник. Месеците минуваат додека Габриела самата себе не си признава дека е заљубена во Давид. Сепак нивната врска ќе биде зачинета со конфликти и тешкотии кои ќе ги прават сплетките на Карлос и љубомората на Давид. Габриела не знае дека нејзиниот татко и таткото на Давид со години делат мрачна тајна. Кога таткото на Давид, Марио заболува од неизлечлива болест загрижен е за наследството на син му заради злобниот партнер Адолфо. Поради тоа го бара таткото на Габриела да го преземе неговото место додека не се реши со партнерскиот однос со Адолфо. Внуката на Марио, Алехандра е единствена која ја знае оваа тајна и како архитектка ќе му помогне да го изгради тунелот како би бил во врска со својот двојник. Хуан Хосе се заљубува во неа откако ќе ја види, а класните разлики спречуваат кога Хуан ненадејно ќе добие наследно богатство кое ќе му помогне да и се приближи, и да склопи партнерство со Марио и таткото на Габриела, Фаусто како би ги решил нерешените сметки со злобниот Адолфо. Полицаецот Леонардо Фаидела ќе игра важна улога во истрагата на криминалите на Адолфо.

## Улоги

## Скриена Вистина на Балканот
Хрватска:НоваТВ (прекината после 90 епизода)

## Надворешни врски
* Официјално мрежно место 
* Сериалс.ру 

Категорија:Мексикански телевизиски серии
Категорија:Теленовели
Исчезнување на Статуата на Слободата

***Трикот при кој исчезнува [[Статуа на Слободата|Статуата на Слободата]]***, емитуван во живо во 1983 година, е еден од најпознатите и најнезаборавни трикови на Дејвид Коперфилд. Илузијата е творба на Џим Штајнмеер http://www.jimsteinmeyer.com/profile/ , и сѐ уште не е објавена.

## Метод

### Објаснувањето на Паундстоун

Во книгата *Поголеми тајни*, Вилијам Паундстоун ги објавува своите претпоставки и објаснувања на Штајмееровата илузија. Паундстоун претполага дека целата сцена, вклучувајќи го и просторот за публиката бил сместен на вртежна платформа. Во мигот кога се спуштиле завесите и кога погледот бил блокиран, платформата почнала да се ротира—доволно бавно за да биде неприметно. Кога повторно се кренале завесите, публиката била насочена кон морето наместо кон статуата. Паундстон понатаму елаборира дека, откако сцената била веќе изротирана, и самата статуа била затскриена зад светло-обоена завеса. За уште подобро да се пренасочи вниманието на публиката, биле распоредени два светлосни прстени: еден, на почетокот запален, околу статуата, и уште еден (прво темен и невидлив) во областа каде подоцна бил пренасочен погледот на публиката. Кога трикот се "случил", светлата околу статуата биле затемнети, а оние вторите запалени. Радарот прикажан во текот на телевизискиот пренос бил анимација. Блицовите на трите кодак апарати кои ја сликаат статуата во мигот на "исчезнувањето", според мислењето на Паундстоун, не би биле доволно моќни самостојно да ја осветлат статуата откако првобитните светла биле исклучени.

Некои сметаат дека ова објаснување е сепак незадоволително и тврдат дека еден дел од статуата - пиедесталот, односно самата основа - била постојано видлива за публиката. Од друга страна, и големината на вртежната платформа би требало да ги надминува сите досега познати размери, а при тоа и бешумно да се движи, што за многумина се многу контрадикторни објаснувања.

### Друго објаснување

Многумина сметаат дека самата статуа била многу помал модел поставен на сцена сместена подалеку од Њујорк Сити, а самата публика - група платени глумци. Во одбрана на оваа теорија застануваат и фактот дека светлата на круната на Статуата на Слободата блеснуваат со доста светол сјај пред исчезнувањето, доста различен во однос на мекиот син блесок што го имаат оригиналните светла, како и тврдењето дека бројот на групите видливи светла наместо оригиналните десет се зголемува на единаесет. Исто така, по исчезнувањето може да се слушне громогласен аплауз, но никој на снимката не изгледа дека аплаудира.

## Белешки

## Поврзано
* Летањето на Дејвид Коперфилд

## Надворешни врски
* 

Категорија:Магионичарски трикови
Иван Аговски

мини|200п| Иван Аговски

**Иван Серафимов Аговски** (,  – , ) — македонски просветен и револуционерен деец, публицист.

## Животопис
Роден е во Дебар. По завршувањето на основното образование во родниот град, учењето го продолжува на Педагошкото училиште во Скопје, од кое е отстранет во декември 1905 година поради пројавената активност во ученичкиот социјалистички кружок. Сепак успева да заврши вишо образование. Во 1908 година станува учител во Кичево и активно учествува во учителскиот бунт од истата година.

Во овој период бил член прво на Бугарската социјалдемократска работничка партија, а потоа и на Скопската социјалдемократска група. Соработува со скопскиот весник „Социјалистичка зора“.

Крајот на Првата светска војна го дочекува во Дебар. Во 1919 година заминува во Скопје, каде што се вклучува во делувањето на КПЈ. Во 1921 година е уапсен и протеран во Бугарија. Таму тој во периодот од 1921-1925 година ја разгорува својата публицистичка дејност и борбата за национални права на македонскиот народ. Меѓу другото, од почетокот на март 1923 година е главен уредник на весникот „Советска Македонија“, од кои излегуваат вкупно шест броја. Убиен е од бугарската полиција во првата половина на 1925 година.

## Наводи

Категорија:Македонски публицисти
Категорија:Македонски комунисти
Категорија:Македонски преселници во Софија
Категорија:Матуранти од Скопското педагошко училиште
Јужна Звезда (списание)

**Јужна Звезда** е неделен весник кој излегувал во Битола во периодот од 1920-1926 година, како орган на српската окупаторска власт и нејзините национал-шовинистички претензии во вардарскиот дел на Македонија. Весникот излегувал на српски јазик како „орган на искрените пријатели на културниот напредок и потполното обединување на нашиот народ“ (срп. „орган искрених пријатеља културног напретка и потпуног уједињења нашега народа“). Негов сопственик и одговорен уредник бил Спасоје Хаџи-Поповиќ. Весникот објавувал македонски народни песни и авторски прилози со општ информативен карактер. Го поддржувал режимот на Кралството СХС во напорите за денационализацијата и асимилацијата на Македонците. 
## Наводи

Категорија:Македонија под српска власт
Свјат Dreams

**„Свјат Dreams“** —е втор албум на македонската рок-група „Мизар“. Името го добил според песната на *[[Eurythmics]]* - *Sweet Dreams (Are Made of This)*. Снимен е во 1991 година, со постава: Горан Таневски (вокали), Горазд Чаповски (гитара), Борис Георгиев (тапани), Сашо Крстевски (бас гитара) и Катерина Велјановска (клавијатури). Меѓу останатите, на „Свјат Dreams“ се наоѓа и преработката на македонската народна песна „1762 лето“, како и песната на Ристо Вртев (првиот вокал на Мизар) - „Дом“. Албумот содржи 10 студиски песни, 2 демо снимки и 1 песна во живо.

## Песни на Свјат Dreams

# 1762 лето
# Глас
# Думање
# Дом
# Велигден
# Свјат Dreams
# Да пеам песна
# Отров во вените
# Обичен човек
# Абја Мем
# Да пеам песна
# Старееш (демо)
# The Fog (една од првите песни на Кисмет)

Категорија:Албуми на Мизар
Категорија:Македонски дела од 1991 година
Лу (држава)

мини|десно|250п|Лу на картата на кинеските држави во V век п.н.е.
**Лу** () — држава во стара Кина за време на Пролетно-есенскиот период. Основана е во X век п.н.е., и нејзините војводи се воделе под презимето Ѓи. Првиот војвода бил Ѓи Поќин, син на Ѓи Тан, тогашен премиер на Џоу. Престолнината била Ќуфу, а државата се протегала главно на централните и јузгозападните регоини на денешната провинција Шандунг. На север се граничела со моќната држава Ќи а на југ со исто така моќната држава Чу. Иако државата Чи била поразена во нејзините походи на Лу (Битка кај Чангшао) во , за време на пролетно-есенскиот период државата Лу била во опаѓање. Нејзината политичка моќ подоцна била поделена помеѓу тројцата моќни земјопоседници Ѓисун, Менгсун и Шусун. Во  државата Чу ја припојува кон себе државата Лу.

Лу била татковина на филозофот Конфуциј. Тој го напишал делото „Пролетно-есенски летопис“ како историја на неговата држава. Во Лу било напишано и уште едно големо дело на кинеската историја, под наслов „Ѕуови коментари“, од авторот Ѕуо Џуан.

Категорија:Древни кинески држави
Категорија:Џоу (династија)
Категорија:Престаноци во 3 век п.н.е.
Сите го сакаат Рејмонд

мини
***Сите го сакаат Рејмонд*** (англиски: *Everybody loves Raymond*) е американски ситком емитуван на телевизијата CBS од 1996 до 2005. Заедно со Сајнфелд, Пријатели, Фрејзер и други, ова е еден од најпознатите американски ситкоми.

Серијата се врти околу секојдневниот живот на итало-американецот Реј Барон, писател на спортска колумна во весник, кој живее со својата жена Дебра Барон, нивната ќерка Али и нивните идентични синови Мајкл и Џефри. Родителите на Реј и неговиот љубоморен и несигурен брат Роберт, не ги оставаат Реј и Дебра на мира ни еден момент. Реј често се вмешува во нечии проблеми, но на крај обично тој излегува виновен.

*Сите го сакаат Рејмонд* кај нас се емитуваше на Сител телевизија.

## Заднина
Заснована на вистински искуства на Реј Романо, *Сите го сакаат Рејмонд* премиерно се прикажа на 13 септември 1996. на CBS. Серијата е продуцирана од HBO, Worldwide Pants во асоцијација со Where’s Lunch?. Иако првата сезона не беше многу гледана главно поради лошиот термин петок навечер, понатамошните сезони се емитуваа во нов термин и ја победуваа конкуренцијата. Една од најсилните конкуренти во тој термин беше Ели МекБил. Последната епизода беше емитувана на 16 мај 2005, а според гледаноста се наоѓа позади сериите *[[М*А*S*H]], [[На здравје]], [[Married... with Children]], [[Сајнфелд]], [[Home Improvement]], [[Луд по тебе]], [[Сексот и градот]], [[Фрејзер]] и [[Пријатели]]*, а пред *[[Вил и Грејс]] и [[Кралот на Квинс]]*.

## Гледаност
Американска гледаност по сезона, според рејтинзите на Нилсен.

## Глумците по Сите го сакаат Рејмонд
* Бред Герет моментално глуми во ситкомот *[[До смрт]]*.
* Патриша Хитон оваа есен ќе глуми во нов ситком *[[Пак до тебе]]* (Back to you), заедно со Келси Грамер, ѕвездата од Фрејзер.
* Питер Бојл почина од срцева болест на 12 декември 2006.

## Надворешни врски
* Официјална страна на CBS
* Официјална страна
* Видео клипови 
* Грешки при снимање 
* 

Категорија:Американски тв-серии
Ахмед Мухтар-паша

Гази **Ахмед Мухтар-паша** (; 1 ноември 1839 – 21 јануари 1919) — отомански голем везир и генерал.

Роден е во Бурса во Турција, а се школувал во воената школа во Цариград. Во краток период бил професор а потоа станал и директор на училиштето.

Во 1856 служел како аѓутант во Кримската Војна, во 1862 како офицер за време на Црногорската кампања, а од 1870 до 1871 учествувал во задушувањето на востанието во Јемен. Во 1873 станал команант во Вториот Армиски Корпус и ги добива титулите „паша“ и „Маршал“. За време на востанието во Босна и Херцеговина во 1875 тој ја презел контролата врз тамошните турски сили; а во 1877 во Руско-турската војна е пратен во провинцијата Ерзурум. И покрај поразите на Османлиското Царство, победите на Мухтар на источниот фронт му ја донеле титулата „Гази“ („Победникот“).

Во 1879 г. бил назначен за команант на турската гранична војска на грницата со Грција, а потоа во 1885 пратен во Египет како висок турски службеник. Неговото последно унапредување било унапрдувањето во Голем Везир во јули 1912, но тој се откажал од истата на 29 октомври 1912 поради избувнувањето на Првата балканска војна во која под негово раководство Османлиското Царство претрпела големи порази.

Починал во Истанбул во 1919. Неговиот син Махмуд Мухтар-паша исто така бил старешина во Отоманската Морнарица.

## Поврзано
* Список на големи везири на Отоманското Царство

Категорија:Отомански управители на Крит
Категорија:Големи везири на Отоманското Царство од 20 век
Категорија:Паши
Категорија:Починати во Истанбул
Категорија:Отоманци од 19 век
Категорија:Отомански Турци
Категорија:Луѓе од Бурса
Категорија:Питомци на Отоманската воена академија
Категорија:Питомци на Отоманскиот воен колеџ
Црква „Успение на Пресвета Богородица“ - Марена

**Успение на Пресвета Богородица** — главна селска црква во кавадаречкото село Марена.

Црквата се наоѓа до главниот пат што води за Кавадарци, а околу нејзе се наоѓаат селските гробишта.

## Историја

Црквата е изградена во втората половина на XIX век.

## Архитектура

Архитектонскиот облик на црквата е трикорабен, создаден од два реда колони кои се меѓусебно врзани со арки. Корабите имаат рамни дрвени таваници, а главниот кораб се надвишува над страничните. На источната страна од црквата е олтарната апсида, а две ниши во олтарниот простор ја вршат функцијата на проскомидија и ѓаконикот. Главниот влез во црквата е од западната страна, а помал влез - спореден е на северната страна.

Внатрешноста на црквата е осветлена со по три прозорци на јужната и северната страна.

### Фрескоживопис

На западниот дел во црквата е галерија на која има една лента со фреско натпис и годината 1879, најверојатно како година кога црквата била зографисана. Внатрешноста на црквата е исполнета со фрески по ѕидовите. Иконостасот во црквата е исполнет со икони: престолни, празнични и на светите апостоли. Три од престолните икони (Св. Никола, Св. Ѓорги, Богородица со Христос и Св. Јован Претеча)се изработени од зографот Петре од село Тресонче 1870 година.

На северниот и јужниот ѕид во првата зона се насликани светци во цел раст: „Св. Кирил и Методиј“, „Св. Петка“, „Св. Мина“, „Св. Теодор Тирион“, „Св. Атанасиј“ и други. Композицијата „Страшниот суд" е насликана на јужниот ѕид во втората зона над светците во цел раст. Големите празници со композициите „Воскресение Христово“, „Влегување во Ерусалим“ (Цветници) и други се наоѓаат на северниот ѕид во втората зона. Во главниот кораб и тоа во горните делови насликани се симболите на четирите евангелисти. Тука се и претставниците на Богородица, Исус Христос и Бог Саваот.

Композицијата Благовештение е над олтарната конха а во нишата од проскомидијата е композицијата Христос воскресна од гроб. На западниот дел од црквата - галеријата е презентирана композицијата Успение Богородично а лево и десно се пророците: Данаил, Илија, Соломон, Давид, Исаија, Елисиј и Еремија.

## Галерија


Податотека:Гробишта во Марена.jpg|Селските гробишта во црковниот двор
Податотека:Црква „Успение на Пресвета Богородица“ - Марена 2.jpg|Спореден влез во црквата
Податотека:Црква „Успение на Пресвета Богородица“ - Марена 4.jpg|Помошен објект на црквата
Податотека:Црква „Успение на Пресвета Богородица“ - Марена 5.jpg|Камбанаријата на црквата
Податотека:Црква „Успение на Пресвета Богородица“ - Марена 6.jpg|Апсидата на црквата
Податотека:Црква „Успение на Пресвета Богородица“ - Марена 7.jpg|Камбанаријата на црквата
Податотека:Црква „Успение на Пресвета Богородица“ - Марена.jpg|Портата на влезот во црквата


## Поврзано
* Марена
* Повардарска епархија
* Кавадаречко архијерејско намесништво
* Маренска парохија

## Наводи

## Надворешни врски

Категорија:Марена
Марена
Категорија:Дела на Дебарската школа
Хенли на Темза

[мини|250п|десно|Петтосводниот [Хенлиски мост на Темза и Леандерскиот клуб (најлево)]]
мини|250п|десно|Хенли на Темза од игралиштето близу железничката станица
**Хенли на Темза** (анг. *Henley-on-Thames*) — град на северниот брег на реката Темза во јужен Оксфордшир, Англија, околу 16 км низводно и североисточно од Рединг, 16 км спротиводно и западно од Мејденхед. Се наоѓа билзу аголот помеѓу грофовиите Оксфордшир, Беркшир и Бакингемшир.

## Историја
Хенли го среќаваме во Книгата на Судниот ден во 1086 како *Хенлеј*. Бил во поседство на Чертсиската опатија. Средствата биле: 5½ кожи. 1 црква, 6 плуга, 4 акри ливади, корија вредна 50 крмака. Проценето на тогашни £5.

Хенли на Темза ѝ должи многу на својата местоположба и пристаниште кое го снабдувало Лондон со дрвена граѓа и житни култури.

### Градби
Хенлиски мост е мост со пет свода преку реката изграден во 1786. Црквата *[[Св. Мери]]* се наоѓа недалеку од тука и има кула изградена во XVI век.

Во околината на Хенли се наоѓаат неколку значајни приватни градби:
* Фолиски Двор - градба од тули конструирана од архитектот Кристофер Рен. 
* Гринлендс со  својот денешен изглед благодарение на В. Х. Смит и денес во него се наоѓа Хенлискиот менаџментски колеџ

### Денес
Хенли е место добро поврзано со Лондон за оние кои не живеат во градот. Градот има своја железничка станица, со директни линии до Лондон Падингтон во најпрометните часови. Вон тие часови до таму се стигнува со менување на возот на Твифорд. покрај ова има и ескпресни магистрални линии од блиското место Рединг до Падингтон и Хај Викам со пристап до Лондон Мерилебон. Со малку возење по автопатот M40 може да се стигне директно во градот или на Хилингдон за Лондонското метро.

Градот има музеј основан во 1998, наречен Речен и веслачки музеј, кој е во Мил Медоус и е контруиран од архитектот Дејвид Чиперфилд. Музејот ги покрива тематиките Темза, веслањето како спорт и самиот град. Бил официјално отворен од кралицата Елизабета II.

## Веслачка регата
Хенли е светски познат центар на спортското веслање, каде секое лето се одржува т.н. Хенлиска кралска регата, важен друштвен настан за луѓето од средните и високите класи. Се одржува на место каде реката е природно права. Настанот станал *кралски* во 1851. таа година принцот Алберт станал покровител (патрон) на регатата. Интересно место е т.н. Храмски Остров, кој е мал остров на реката на кој е изграден архитектонски каприц.

На истото место се одржуваат и повеќе други регати и трки во веслање.

Локалните веслачки клубови се:

* Горнотемски веслачки клуб
* Хенлиски веслачки клуб 
* Леандерски веслачки клуб (дом на олимписки и светски шампиони)
* Веслачки клуб Филис Корт

## Збратимени градови
* 25px Фалез, Франција, од 1973
* 25px Лајхлинген, Германија, од 1979

## Наводи


## Надворешни врски
* Хенли 
* Градски совет на Хенли на Темза - историја  
* Организација на Хенли на Темза  
* Месечен водич низ случките во Хенли   
* Туристички портал  
* Хенли Стандард , локален весник 
* Речен и веслачки музеј  
* Хенлиска кралска регата 
* Хенлиски младински фестивал, март секоја година 


Категорија:Градови во Оксфордшир
Категорија:Темза
Категорија:Веслање
Алкет I

: *Ова е статија за Македонскиот крал. За кралот на [[Епир]], видете [[Алкет I (Епир)|Алкет I]].*

**Алкет I** (576-547 гпне) — македонски крал. Живел во VI век п.н.е. и бил петти во династијата Аргеади. Владее со „земјата на Маедонците“ и државата ја проширува на цела Пиерија, Ботиаја и Алмопија.

Херодот го споменува Алкет како син на кралот Аероп I и Никаноја. Хрониката на Есевиј вели дека Алкет владеел 29 години, во времето во кое Кир Велики бил крал на Персија. Подоцна ова име го носеле и кралевите на Епир.

Самото име му значи „*храбар човек*“.

## Наводи


Категорија:Кралеви на Античка Македонија
Категорија:Аргеадска династија
Категорија:Родени во непозната година
Орест

**Орест** — крал на Кралството Македонија, бил син на македонскиот крал Архелај I кој го наследил својот татко откако од престолот бил симнат убиецот на неговиот татко - Кратер. Владеел во периодот од 399 до 393 п.н.е. заедно со својот брат и старател Аероп II, во периодот кој бил одбележан со бројни недоразбирања внатре во династијата.

## Литература

* *[[Диодор Сицилиски]]*, "Историска библиотека"
* *[[Edward Farr]]*, Историја на Македонците, стр. 43, 1850 

Категорија:Кралеви на Кралството Македонија
Категорија:Аргеадска династија
Павзаниј

**Павзаниј** — крал на Античка Македонија кој владеел во 393 п.н.е.
десно|thumb|250px|Сребрен статер на Павзаниј
Павзаниј бил син на кралот Аероп II. По таткова линија ѝ припаѓал на династијата Врскаестиди, кои делувале во северозападна Македонија. Владеел една година, и според Диодор Сицилиски бил убиен од Аминта II, внук на Александар I, кој го зазел престолот (Диодор, 14.89). Во хронологијата на владетели Павзаниј понекогаш стои по Аминта II според распоредот на династиските таблици на Хрониката на Есевиј, кој ја составувал во IV век според претходните записи на грчките историчари и делумно според Диодор. Историјата за него е оскудна и конфузна. Во ова време македонските владетели се менувале често во меѓусебна борба за престолот, а и името *Аминта* истовремено го носеле неколку членови на династијата Аргеади.

## Библиографија
* Диодор, «Историческая библиотека» СПб, 1774.

Категорија:Кралеви на Античка Македонија
Категорија:Аргеадска династија
Телесна стража на Суверениот

thumb|350px|Телесната стража на кралицата
**Телесна стража на Суверениот** (англ. *Sovereign's Bodyguard*) е групниот назив на три церемонијални единици во Обединетото Кралство чија задача е да го чуваат и бранат Суверениот. Тие единици се:

* Почитуван кор на Вооружени господа (*Her Majesty's Bodyguard of the Honourable Corps of Gentlemen at Arms*) - формирана 1509
* Јоумени на Гардата (*Queen's Bodyguard of the Yeomen of the Guard*) - формирана 1485
* Кралска стрелачка дружина (*Royal Company of Archers, the Queen's Bodyguard for Scotland*) - формирана 1676; во кралска служба од 1822

Иако Јоумени на Гардата е постара единица, Вооружените господа се од повисок ранг, заради тоа што нивната класа е 'господа', а не 'јоумени', и заради тоа што се 'најблиска гарда', т.е. личната гарда на Суверениот. Кралската стрелачка дружина ја има оваа улога кога Суверениот е во Шкотска.

## Надворешни врски
* Кралицата дава преглед на сите нејзини стражари 
* Јоумени на Гардата 
* Почитуваниот кор на Вооружени господа 
* Кралската стрелачка дружина 

Категорија:Британски церемонијални единици
Смиљан (Хрватска)

**Смиљан** () — село во планинскиот регион Лика, Хрватска. Се наоѓа 7&nbsp;км западно од Госпиќ, а 15&nbsp;км од автопатот Загреб-Сплит. Населението брои 418 жители (2011).

Смиљан е познат како родното место на големиот научник Никола Тесла (1856-1944), во тое време било дел од Австроунгарија.

Денеска во селото има спомен-комплекс во кој се стои родната куќа на Тесла, заедно со српска православна црква и околината. Тука има музеј на животот и изумите на Тесла. Во близината има и соборна сала.

Блиското село Смиљанско Поле има 178 жители.

## Поврзано
* Госпиќ

## Наводи

## Надворешни врски

Категорија:Села во Хрватска
Категорија:Населени места во Личко-сењската жупанија
Категорија:Никола Тесла
Лајдигова клетка

**Лајдигова клетка** е клетка која лежи во ткивито на тестисот, помеѓу тестисовите каналчиња. Главна функција на овие клетки е тоа да лачат тестостерон и андостерон, хормони кои се важни за развој на секундарните машки, полови одлики.
Мошник

**Мошник** е дел од надворешните машки полови органи, во кој се сместени тестисите, заедно со епидидимисот. Кожата во тој дел е потемно пигментирана и е доста осетлива на промени на надворешната температура (тука температурата е за 2 степени пониска отколку во другите делови на човечкото тело, што е многу важно за процесот на сперматогенеза).
Семеник

**Семеник** (*епидидимис*) — дел од надворешните машки полови органи, сместен во скротумот (мошник) заедно со тестисот. Има облик на цевка, долга од 3 до 5 м, која е совиткана и служи за пренос на машките полови органи до простата, а потоа и надвор од телото.

Анатомски има 3 дела:
* глава- која лежи над горниот пол на тестисот и е негов најраширен дел, покриена е со туника албугинеа која го обвива и тестисот и на тој начин комуницираат помеѓу себе;
* тело - кое лежи на задниот раб на тестисот и се продолжува како семена врвца
* опашка- лежи во долниот дел на задниот раб на тестисот и не е јасно одвоена од телото.

Семеник (testis) - е парна машка жлезда сместена во мадното кесе (scrotum). Семеникот наликува на сплоснато јајце составено од паранхим и сврзно ткиво. Паранхимот е изграден од извиткани семени цевчиња и бројни Leidigovi клетки кој го сочинуваат ендикриниот дел од жлездата. Во семените цевчиња созреваат машките полови клетки сперматозоиди.

Категорија:Машки полови органи